Oboren irački helikopter na sjeveru zemlje, Amerika nastavlja bombardirati militante
Sjedinjene Države, Saudijska Arabija i Iran izrazili podršku za novog mandatara vlade Abadija, što vrši dodatni pritisak na dosadašnjeg premijera Al Malikija da se skloni s položaja.
Irački helikopter u kojem je nošena prijeko potrebna pomoć manjinskim Yazidima koji bježe pred prijetnjom militanata Islamske države, se srušio, pri čemu je pilot poginuo, a ostali u helikopteru ranjeni. Helikopter je bio upravo isporučio pakete hitne pomoći, a potom preuzeo nekoliko izbjeglica, no nakon toga se srušio. Čelnik Yazidske zajednice, Vian Dakheel, je medju povrijedjenima. Uzrok pada helikoptera nije utvrdjen. Medjunarodna zajednica pokušava što je moguće brže isporučiti pomoć za nekoliko hiljada pripadnika etničke grupe Yazidi, koja se nalazi na planini Sinjar , na sjeverozapadu Iraqa. Istovremeno Sjedinjene Države i dalje bombardiraju militante Islamske države, kako bi zaštiti izbjeglice, i ujedno ih spriječili u napredovanju dalje, ka južnijim dijelovima Iraqa. Uz pomoć kurdskih snaga u regionu, više od 20 hiljada izbjeglica je uspjelo da se skloni sa obronaka Sinjara, u sigurnija područja, ali ih je još nekoliko hiljada tamo. Generalni tajnik NATO Saveza Anders Fogh Rasmussen je izjavio da je hitno formiranje jedne sveobuhvatne iračke vlade , ključno za savladavanje napada militanata Islamske države, za koje je rekao da predstavljaju prijetnju sigurnosti i stabilnosti cijelog regiona. Sjedinjene Države, Saudijska Arabija i Iran su izrazili podršku za gospodina Abadija, što vrši dodatni pritisak na dosadašnjeg premijera Nourija Al Malikija da se skloni s položaja. Predsjednik Kurdske Autonomne oblasti Masoud Barzani je rekao u današnjem telefonskom razgovoru sa američkim podpredsjednikom Joe Bidenom, da je spreman suradjivati s novim mandatarom vlade Abadijem u borbi protiv ISIL-a. U medjuvremenu su iračka vlada i kurdska milicija na sjeveru Iraka udružili snage kako bi pomogli ljudima koji su se sakrili u planinsko područje Sinjar, Na hiljade pripadnika manjine Yazidi su na planini pod otvorenim nebom, bez hrane i vode, a američki i irački zračni udari po snagama militanata su otvorili donekle par ruta za bijeg. Takodjer, avionima se baca i najhitnija pomoć u hrani i vodi. Nakon što je isporučio pomoć izbjeglicama manjinske grupe Yazidi na obroncima Sinjara, jedan helikopter je ukrcao nekoliko dječaka i djevojčica, rastavljenih od roditelja, i prebacio ih u sigurno područje u Kurdistanu. Na stotine Yazidija koji su pobjegli iz Sirije, preko rijeke Tigris se prebacuju u Irak, uz pomoć kurdskih pobunjeničkih snaga. , kaže izbjeglica Jalal Shamo Qasm. , dodaje izbjeglica Nazar Rashor. Prelazeći preko pontonskog mosta u Irak, mnogi iz grupe Yazidi kažu da su izgubili članove obitelji. , govori Bayan Haidr. Sljedbenici drevne religije, povezane za Zaratustrijanstvom, pripadnici Yazidija su živjeli u miru sa Kurdima. Kažu da su im militanti Islamske države dali ultimatum: konverzija na islam, ili smrt. Jedna delegacija američkih Yazidija je jučer bila primljena u State Departmentu, gdje su zatražili dodatnu američku podršku u borbi protiv ekstremista.Čelnik delegacije Dakhil Shammo Elias kaže: Sjedinjene Države traže od Iraka da što prije formira vladu koja će uključivati predstavnike svih grupa podjednako. Američki predsjednik Barack Obama je izrazio nadu da će nova iračka vlada provesti nužne promjene. Haider al-Abadi, koji je imenovan na mjesto premijera, je pozvao sve grupe da se ujedine. , kazao je mandatar nove iračke vlade. Gospodin Abadi ima 30 dana da formira novu vladu, bez obzira na odbijanja Nourija al Malikija da sidje s vlasti.